13/11/2018 | Administración LocalMunicipal
Brión
Convocatoria do procedemento de selección para a formación dunha bolsa de emprego de técnico de xestión de secretaría do Concello de Brión mediante o sistema de concurso-oposición

En cumprimento do disposto na normativa vixente faise público que por resolución da alcaldía do 7 de novembro de 2018 aprobáronse as bases e convocouse o procedemento de selección, mediante o sistema de concurso - oposición, para a formación dunha bolsa de emprego de técnico de xestión de secretaría do Concello de Brión. Contra a presente resolución que pon fin á vía administrativa poderase interpoñer, potestativamente, recurso de reposición ante o Alcalde do Concello de Brión, no prazo dun mes contado desde o día de publicación do presente anuncio no Boletín Oficial da Provincia da Coruña, ou ben, directamente, recurso contencioso - administrativo ante o Xulgado do Contencioso - Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. O texto íntegro das bases aprobadas insértase a continuación: O obxecto das presentes bases é a regulación do proceso de selección da persoa chamada a cubrir unha praza de técnico de secretaría como funcionario interino en tanto se manteña a situación de incapacidade laboral transitoria do titular da praza. Asemade, por medio deste procedemento crease unha bolsa de emprego na que incluiranse os aspirantes non seleccionados co fin de facer fronte ás situacións de necesidade ás que aluden os supostos a) e b) do artigo 23.2 da Lei 2/2015, do 29 de decembro, de emprego público de Galicia. Denominación: Técnico de secretaría. Situación actual: Vacante por ILT do titular. Relación xurídica co Concello: Funcionarial. Escala: Administración xeral. Subescala e categoría: Xestión de grao medio. Subgrupo: A2. Complemento destino (nivel): 24. As funcións da praza son as seguintes segundo a vixente relación de postos de traballo: -. Asumir a asistencia directa en todas as actuacións que legalmente se lle recoñecen á Secretaría e que forman parte das competencias asumidas polo Departamento de Secretaría e Réxime Interno, no eido da súa capacitación profesional e competencial. -. Prestar asistencia técnico administrativa na tramitación dos expedientes propios do Departamento e que lle sexan encomendados desde Secretaría, no eido da súa capacitación profesional e competencial. -. Prestar asistencia técnico administrativa na tramitación dos expedientes en materia de urbanismo e medio ambiente e que lle sexan encomendados desde a Secretaría, no eido da súa capacitación profesional e competencial. -. Prestar asistencia técnica na tramitación dos expedientes propios do Negociado de persoal, no eido da súa capacitación profesional e competencial. -. Realizar labores de execución, instrución e coordinación xeral das diferentes actividades do Departamento, baixo a autoridade directa da Secretaría. -. Substituír á Secretaría e Intervención na súa ausencia. -. Calquera outra, propia da súa capacitación profesional, e vinculada co eido competencial no que se integra. A quen resulte nomeado seralle de aplicación a Lei 53/1984, do 26 de decembro, de Incompatibilidades de Persoal ao Servizo das Administracións Públicas, e o Real Decreto 598/1985, do 30 de abril, que desenvolve aquela Lei. Para seren admitidos á realización do proceso selectivo, os/as aspirantes deberán posuír na data de finalización de presentación de solicitudes e, manter ata o momento do correspondente nomeamento, os seguintes requisitos de participación: a) Ter a nacionalidade española, sen prexuízo do disposto no artigo 56 do Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do empregado público en canto ao acceso ao emprego público dos nacionais de outros Estados en condicións de igualdade. b) Posuír a capacidade funcional para o desenvolvemento das tarefas. c) Ter cumpridos os 16 anos de idade e non exceder a idade máxima de xubilación forzosa. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión ou en condición de obtelo na data de remate do prazo de presentación das instancias do título universitario de diplomado ou título de grao en Dereito, Ciencias Políticas e da Administración, Socioloxía, Administración e Dirección de Empresas, Economía ou Ciencias Actuariais e Financeiras. De conformidade coa disposición adicional quinta da Lei 2/2015, de 29 de abril, de emprego público de Galicia, considérase equivalente ao título de diplomado universitario ter superados tres cursos completos de licenciatura. No caso de titulacións obtidas no estranxeiro, deberase estar en posesión da credencial que acredite a súa homologación. Os extremos contidos nos apartados a) e c) acreditaranse con fotocopia simple do documento nacional de identidade, N. I. E., ou pasaporte con plena vixencia, a presentar inescusablemente coa solicitude de participación no proceso selectivo. A acreditación da titulación académica oficial contida no apartado e) efectuarase mediante a achega, dentro do prazo establecido para toma de posesión e unha vez superado o proceso de selección, mediante fotocopia compulsada do título oficial legalmente expedido, ou no seu defecto, xustificante de ter efectuado o depósito para obtelo, debendo os/as aspirantes manifestar expresamente estar en posesión do título requirido a tal efecto ou ben en condicións de obtelo dentro do prazo de presentación de instancias, asumindo baixo a súa exclusiva responsabilidade que a carencia da titulación ou a imposibilidade de acreditación da mesma dentro do prazo establecido para a toma de posesión impedirá legalmente o nomeamento. En canto á acreditación do requisito contemplado no apartado b), efectuarase mediante a achega de certificado médico oficial, sen prexuízo de superar o oportuno recoñecemento médico; achega que deberá efectuarse igualmente dentro do prazo establecido para toma de posesión e unha vez superado o proceso de selección. Nos supostos de discapacidade física ou psíquica, esta deberá acreditarse mediante a achega coa solicitude de participación no proceso de selección de certificado de discapacidade igual ou superior ao 33% expedido polo órgano competente da Administración autonómica, xunto con certificado de compatibilidade co posto de traballo asociado. Igualmente coas solicitudes de participación nos procesos de selección deberán aportarse as solicitudes de adaptación de tempos e medios ás que os/as aspirantes con discapacidade teñan dereito, para o desenvolvemento do proceso selectivo con plena garantía do dereito de acceso ao emprego público en condicións de igualdade, consonte ao disposto no Real Decreto 2271/2004, do 3 de decembro, polo que se regula o acceso ao emprego público e a provisión de postos de traballo das persoas con discapacidade, así como á normativa vixente en materia de función pública de concordante aplicación, aos efectos tanto do seu estudio e resolución polo órgano de selección, como da adecuada disposición dos medios técnicos e humanos necesarios ao efecto con antelación á celebración das probas selectivas. O órgano de selección poderá requirir informe e, se é o caso, colaboración dos órganos técnicos competentes da Administración laboral ou sanitaria da Xunta de Galicia para efectuar de xeito adecuado as ditas adaptacións. As instancias deberán axustarse ao modelo oficial que figura como Anexo II das presentes bases e estará a disposición dos interesados no Rexistro Xeral do Concello de Brión e na páxina web deste www.concellodebrion. gal e incluirá a manifestación de que se reúnen todos e cada un dos requisitos enumerados nas presentes bases e o compromiso, no suposto de superar o proceso, de prestar xuramento ou promesa de conformidade co Real decreto 707/1979, de 5 de abril. A solicitude dirixirase ao Alcalde do Concello de Brión e presentarase no Rexistro Xeral do Concello de 9.00 a 14,00 horas no prazo de DEZ días hábiles, contados desde o día seguinte á publicación do anuncio da convocatoria deste proceso no Boletín Oficial da Provincia da Coruña (BOP). Á instancia deberá achegarse a seguinte documentación (orixinal ou copia cotexada): a) DNI, NIE, ou pasaporte. b) Declaración xurada de estar en posesión da titulación esixida na presente convocatoria. c) Título CELGA 4 ou equivalente homologado. d) Certificado de discapacidade (no seu caso), así como a solicitude de adaptación de tempos e medios. e) Documentos acreditativos dos méritos a valorar no presente proceso de selección xunto a escrito de autobaremación detallada do aspirante con arranxo aos criterios de puntuación establecidos nas presentes bases. Dita documentación deberá ir grampada, ordeada e numerada segundo a orde en que se citen os méritos de autobaremación. Aqueles méritos non acreditados non serán valorados. f) Xustificante de ter efectuado o pagamento dos dereitos de exame, por importe de dezaseis (16) euros, segundo o establecido na ordenanza fiscal núm.6 reguladora da taxa por expedición de documentos administrativos. O ingreso realizarase na tesourería municipal ou mediante ingreso na conta xeral do Concello na entidade Abanca: ES14-2080-0327-4731-1000-0016. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de subsanación. Asemade tamén poderase presentar nas demais formas que determina o artigo 16 da Lei 39/2015, do 1 de outubro, do procedemento administrativo común das Administracións Públicas. Non obstante, de cara a axilización no procedemento de selección, requírese que os aspirantes que presenten a súa solicitude noutros Rexistros ou a través do correo postal na forma establecida regulamentariamente, para que adianten copia desta solicitude a través do correo electrónico secretaria@briondixital. org A publicación do resto de actuacións do proceso selectivo farase a través do taboleiro de edictos do Concello e da páxina web do Concello de Brión www.concellodebrion. gal Expirado o prazo de presentación de instancias, a Alcaldía ditará resolución aprobando as listas provisionais de admitidos e excluídos que serán publicadas no taboleiro de edictos do Concello e na páxina web. Acto seguido, concederase un prazo de dez días para a presentación de reclamacións. A continuación, unha vez examinadas as reclamacións presentadas, a Alcaldía ditará resolución aprobando as listas definitivas de admitidos e excluídos, que serán publicadas do mesmo xeito que as provisionais. Nela determinarase a data de realización do primeiro exercicio e a composición do tribunal cualificador. Os membros do tribunal cualificador serán designados polo Alcalde respectando o disposto no artigo 60 do Real Decreto 5/2015 e a Lei galega 2/2015 de emprego público de Galicia. Estará constituído polo Presidente, o Secretario, e tres vogais de entre funcionarios de carreira ou persoal laboral fixo, debendo designarse o mesmo número de suplentes. Todos os membros do tribunal deberán posuír nivel de titulación igual ou superior ás esixidas para o acceso a este proceso selectivo. O tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros. Os membros do tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 2 de outubro, de réxime xurídico do sector público. Igualmente, os aspirantes poderán recusar aos membros do tribunal cando concorra algunha das circunstancias a que se refire o parágrafo anterior no prazo de dez días desde a publicación da súa composición. O tribunal non poderá constituírse nin actuar sen a asistencia da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario ou dos seus substitutos. Todos os membros do tribunal cualificador que se designen para xulgar as respectivas probas selectivas actuarán con voz e voto. As decisións do tribunal cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O tribunal cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. Aos efectos de percepción de dietas por asistencias por parte dos membros concorrentes ás sesións que celebre o tribunal cualificador, estarase ao disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo. Contra os actos e decisións do Tribunal cualificador incluídas as peticións para a revisión de exames, cualificacións e impugnación de probas, cabe interpoñer recurso de alzada ante o Sr. alcalde sen prexuízo da interposición de calquera outro recurso que se estime oportuno. O programa que debe rexer o proceso selectivo é o que figura como Anexo I a esta convocatoria. Consistirá en contestar por escrito, nun período máximo de dúas horas, un cuestionario de cincuenta preguntas con respostas alternativas na que só unha é a correcta sobre calquera das materias do programa. Este exercicio terá carácter eliminatorio e puntuarase ata un máximo de 5 puntos sendo necesario obter un mínimo de 2,5 puntos para superalo. O tribunal establecerá cinco preguntas de reserva que substituirán pola mesma orde ás preguntas que, no seu caso, fosen anuladas. Sistema de avaliación: cada pregunta respondida de forma correcta puntuarase con 0,10 puntos. Cada pregunta errónea restará 0,03 puntos. Unha vez realizado este primeiro exercicio, pasarase a realizar o segundo exercicio no mesmo día. Consistirá na realización por escrito, nun período máximo de tres horas, dun suposto práctico relacionado coas materias do programa e que gardarán relación cos procedementos, tarefas e funcións da praza que se convoca. Este exercicio terá carácter eliminatorio e puntuarase ata un máximo de 10 puntos sendo necesario obter un mínimo de 5 puntos para superalo. Para a realización deste segundo exercicio os aspirantes poderán facer uso de textos legais (exclusivamente en soporte papel). Non se admitirán todos aqueles textos legais que vaian a maiores das versións legais consolidadas con notas de vixencia e resolucións cruzadas. Sistema de avaliación: Unha vez realizados ambos exercicios, o Tribunal cualificador avaliará o primeiro exercicio (tipo test). Acto seguido procederase á avaliación do segundo exercicio unicamente aos aspirantes que tiveran superado o primeiro exercicio. Sistema de avaliación: O suposto práctico puntuarase ata un máximo de 10 puntos. Neste exercicio valorarase, ademais do contido, a capacidade de raciocinio, síntese, a sistemática na formulación, a emisión de conclusións, a capacidade de expresión escrita, claridade e orde de ideas. Trala realización deste segundo exercicio e a súa avaliación, o Tribunal procederá á publicación das puntuacións e convocará a aqueles que non declarasen estar en posesión do título CELGA 4 ou superior a efectos de coñecemento da lingua galega. En cumprimento do artigo 51 da Lei galega 2/2015, os aspirantes que non acrediten o coñecemento da lingua galega mediante a presentación do título CELGA 4 ou superior deberán someterse a un exame de galego. A proba terá carácter escrito é consistirá na tradución dun texto en castelán. A proba terá unha duración máxima de vinte minutos. O resultado será apto ou non apto. Os resultados desta proba serán publicados polo tribunal cualificador. Para concorrer a estas probas será indispensable que os aspirantes asistan provistos do Documento Nacional de Identidade ou de calquera outro documento de identificación oficial en vigor que acredite de forma indubidable a súa personalidade. No suposto de que algún tema dos integrantes no programa anexo se vise afectado por algunha modificación, ampliación ou derrogación lexislativa durante o transcurso do proceso selectivo, esixirase en todo caso a lexislación vixente no momento da realización das probas. Esta fase de concurso non ten carácter eliminatorio, as puntuacións outorgaranse e se farán públicas unha vez celebrada a fase de oposición, realizándose exclusivamente respecto dos aspirantes que superasen a mesma. Nesta fase valoraranse os méritos que a continuación se detallan e referidos ao día da data en que remate o prazo de presentación de solicitudes.1. Experiencia profesional. Máximo 5 puntos. A) Por servizos prestados para calquera entidade local como funcionario de carreira ou interino, contratado laboral fixo ou temporal, en postos de igual ou similar categoría e no que se desenvolveran tarefas ou funcións propias do posto que se convoca: 0,10 puntos/mes.2. Por servizos prestados para calquera outra administración pública como funcionario de carreira ou interino, contratado laboral fixo ou temporal, en postos de igual ou similar categoría e no que se desenvolveran tarefas ou funcións propias do posto que se convoca: 0,05 puntos por cada mes completo de servizo. En ambos casos non se computarán servizos prestados por tempo inferior a un mes e os meses consideraranse de 30 días naturais. Asemade non se computarán os servizos prestados simultaneamente con outros igualmente alegados e a puntuación reducirase proporcionalmente polos prestados a tempo parcial. B) Formación complementaria. Máximo 2 puntos. En materias relacionadas con algunha das incluídas no temario da fase de oposición (Anexo I), impartidos por escolas públicas de formación de persoal ao servizo das administracións públicas, organismos da administración e institucións públicas ou debidamente homologados por estos. Non serán obxecto de valoración as certificacións expedidas por academias privadas senón se xustifica a homologación sinalada.1. Por cada curso de duración igual ou superior a 200 horas: 1 punto.2. Por cada curso de duración igual ou superior a 75 horas e inferior a 200: 0,5 puntos.3. Por cada curso de duración igual ou superior a 10 horas e inferior a 75: 0,1 puntos. Non se valorarán asignaturas, certificacións nin cursos que formen parte dunha titulación académica. Requisitos e forma de acreditar os méritos alegados: A) Servizos prestados como persoal funcionario. Deberase presentar a seguinte documentación orixinal ou copia compulsada: 1. Certificación de servizos prestados expedida pola administración correspondente na que se fará constar, como mínimo, o nome do posto de traballo ocupado, as tarefas desenvoltas, o tipo de relación (funcionario de carreira ou interino), escala, subescala, grupo, corpo, porcentaxe de xornada de traballo e datas de toma de posesión e cese.2. Informe de vida laboral expedido pola Tesourería da Seguridade Social. B) Servizos prestados como persoal laboral. Deberase presentar a seguinte documentación orixinal ou copia compulsada: 1. Informe de vida laboral expedido pola Tesourería da Seguridade Social.2. Contrato de traballo.3. Certificación da empresa sobre as tarefas desenvoltas. C) Formación complementaria. Deberase presentar orixinal ou copia compulsada do diploma no que debe constar como mínimo a duración do curso en horas, o título do mesmo e a correspondente homologación de selo caso, ou ben certificación expedida polo organismo que o impartiu no que se fagan constar os mesmos datos.3. A cualificación final será a suma das puntuacións obtidas na fase de oposición e na fase de concurso. No seu caso, utilizaranse como criterios para dirimir os empates, por este orde, a maior puntuación obtida no segundo e no primeiro exercicio da oposición, podendo establecerse unha proba práctica adicional, si persiste o empate.4. Os aspirantes serán convocados para cada exercicio en chamamento único, sendo excluídos do proceso selectivo quen non compareza, salvo supostos de forza maior debidamente xustificados, que serán apreciados libremente polo tribunal. Terminada a cualificación dos aspirantes, o tribunal fará pública, no taboleiro de anuncios da Corporación e na páxina web, a relación de aprobados por orde de puntuación, e elevará dita relación á presidencia da Corporación. Dentro do prazo de dez días desde a publicación da relación de aprobados o aspirante deberá presentar, con carácter previo ao seu nomeamento, a seguinte documentación (orixinal ou copias cortexadas): -. Título/s universitario/s habilitante/s esixidos na convocatoria. -. Certificado médico oficial acreditativo de non padecer enfermidade ou limitación física que impida o normal desempeño das funcións correspondentes. -. Declaración responsable de non ter sido separado do servizo de calquera Administración Pública ou estar inhabilitado para o exercicio da función pública. -. Declaración responsable de non atoparse incurso en ningún dos supostos de incompatibilidade previstos na lexislación vixente. Se transcorrido o prazo de dez días, e salvo causa xustificada de forza maior, o aspirante non presentara correctamente a documentación requirida ou finalmente non reunise os requisitos esixidos, será excluído do proceso selectivo sen prexuízo das responsabilidades en que poida incorrer por falsidade documental. Finalizado o proceso selectivo e á vista da documentación presentada, a Alcaldía ditará resolución de nomeamento como funcionario interino ao aspirante correspondente notificándoselle a tal efecto. O interesado deberá tomar posesión no prazo máximo de cinco días a contar desde a notificación da resolución de nomeamento. Co resto de aspirantes que superasen todas as probas selectivas crearase unha bolsa de emprego que se rexerá polas regras seguintes. Nos supostos aos que aluden os apartados a) e b) do artigo 23.2 da Lei 2/2015, do 29 de abril, de emprego público de Galicia, o Concello poderá realizar chamamentos, de maneira escrita, aos aspirantes incluídos na bolsa por orde de puntuación. O aspirante chamado disporá, como regra xeral, de dous días hábiles desde a recepción para aceptar ou rexeitar a oferta debendo de facerse por escrito. En caso de rexeitar a oferta, o candidato, a fin de evitar a súa exclusión da bolsa de emprego, deberá acreditar motivos xustificados que imposibiliten a aceptación. Unha vez aceptada a oferta, seguiranse as regras previstas na base IX. A bolsa de traballo resultante do proceso de selección regulado nestas bases estará vixente ata a posta en marcha dun novo proceso que as substitúa. Sen prexuízo do anterior, entenderase que esta bolsa perde a súa vixencia transcorridos catro anos desde a data da súa constitución. A renuncia expresa dos aspirantes a un eventual nomeamento cando fosen requiridos ou notificados a tal fin producirá como efectos os que se indican seguidamente: a) A primeira renuncia implicará que o/a aspirante pasará a ocupar un lugar no final da lista elaborada, a efectos de garantir o dereito constitucional á igualdade de oportunidades contemplado no artigo 14 da Constitución de todos os aspirantes que teñen superado as probas sen dereito a obter praza, non cabendo alegación de motivo algún que impida ter por efectuada a renuncia. b) A segunda renuncia implicará a expulsión definitiva da lista de reserva. Non afectarán as renuncias os supostos seguintes: -. Supostos de permisos de paternidade e/ou maternidade. -. Supostos de incapacidade temporal (IT). -. Supostos nos cales o/a aspirante se atope prestando servizos, como persoal funcionario ou laboral, noutra Administración Pública. -. Supostos nos cales o/a aspirante se atope prestando servizos, como persoal laboral temporal por conta allea e en situación de alta no réxime xeral da Seguridade Social, no sector privado. A tales efectos, deberá aportarse xustificación documental das situacións indicadas, mediante acreditación da maternidade/paternidade na forma legalmente prevista; mediante parte de declaración da situación de IT, ou certificación acreditativa da condición de persoal funcionario ou laboral expedida pola Administración Pública de destino; mediante certificación expedida por persoa capacitada legalmente para representar á empresa, na cal se acredite a existencia de contrato laboral temporal como traballador por conta allea do/da aspirante, debendo xuntar xustificación de alta no réxime xeral da Seguridade Social, respectivamente. A actuación do órgano de selección, en canto que órgano colexiado, rexerase no non previsto na normativa sectorial vixente polas disposicións da Lei 40/2015, do 1 de outubro, do réxime xurídico do sector público. A exclusión dun aspirante da bolsa de traballo producirase por algunha das seguintes causas: a) Solicitude expresa. b) Rexeitamento da oferta por causa non xustificada. c) Falta de presentación da documentación á que alude a base IX ou falta de toma de posesión en prazo por causa non xustificada trala aceptación da oferta. d) Por ser sancionado, con carácter firme, por unha falta tipificada como grave ou moi grave. As bases desta convocatoria vinculan a Administración municipal, ao tribunal cualificador e aos aspirantes que participen no proceso selectivo convocado. O tribunal queda facultado para a interpretación das bases da convocatoria, así como para resolver cantas dúbidas e incidencias presente a súa aplicación; para estes efectos poderá adoptar os acordos necesarios procurando a boa orde e desenvolvemento do proceso selectivo. A realización das probas selectivas axustarase ao establecido nas presentes bases, así como ao disposto na Lei 7/1985, do 2 de abril, reguladora de bases de réxime local; Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público; Real Decreto Lexislativo 781/1986, do 18 de abril, texto refundido de disposicións legais vixentes en materia de réxime local; Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local; a Lei 2/2015, do 29 de abril, do emprego público de Galicia; o Real Decreto 364/1995, do 10 de marzo, polo que se aproba o regulamento xeral de ingreso de persoal ao servizo da administración xeral do estado e de provisión de postos de traballo e promoción profesional dos funcionarios civís da administración xeral do estado, e demais disposicións que resulten de aplicación. Tema 1.- A Constitución Española de 1978: Estrutura. Especial referencia aos dereitos fundamentais e liberdades públicas. Tema 2.- O Estatuto de Autonomía de Galicia. Estrutura e contido. Especial referencia ao Goberno da Comunidade Autónoma. Tema 3.- Organización territorial do Estado na Constitución: Ideas xerais da administración central, autonómica e local. Tema 4.- Réxime local español: clases de entidades locais. O municipio. Elementos: territorio e poboación. Organización municipal. Competencias dos municipios. Tema 5.- A provincia. Organización provincial. Competencias das provincias. A potestade regulamentaria das entidades locais: ordenanzas, regulamentos, bandos. Tema 6.- Regulamento de Organización, funcionamento e Réxime Xurídico das corporacións locais: Disposicións Xerais. Estatuto dos membros das corporacións locais. Grupos políticos e rexistro de intereses. Do municipio: Constitución, vixencia e finalización do mandato corporativo. Tema 7.- Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Persoal ao servizo das entidades públicas: Clases de persoal. Dereitos dos empregados públicos: dereitos individuais e dereitos individuais exercidos colectivamente. Dereito á carreira profesional e á promoción interna. A avaliación do desempeño. Tema 8.- Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Dereitos retributivos. Dereito á xornada de traballo, permisos e vacacións. Deberes dos empregados públicos. Código de conduta. Tema 9.- Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Adquisición e perda da relación de servizo. Planificación de recursos humanos. Estruturación do emprego público. Provisión de postos de traballo e mobilidade. Tema 10.- Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Situacións administrativas. Réxime disciplinario. Tema 11.- Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Dereito á negociación colectiva, representación e participación institucional. Dereito de reunión. Tema 12.- Lei 9/2017, do 8 de novembro, de contratos do sector público. Partes no contrato: órganos de contratación. Capacidade e solvencia do empresario. Obxecto, prezo e contía do contrato. Revisión de prezos nos contratos das administracións públicas. Garantías esixibles na contratación do sector público. Tema 13.- Lei 9/2007 do 13 de xuño, de Subvencións de Galicia: Disposicións comúns ás subvencións públicas. Procedementos de concesión e xestión das subvencións. Tema 14.- Lei 39/2015 de 1 de outubro, do Procedemento Administrativo Común das Administracións Públicas: Titulo II: Actividade das Administracións Públicas: normas xerais de actuación. Termos e prazos. Tema 15.- Lei 39/2015 de 1 de outubro, do Procedemento Administrativo Común das Administracións Públicas: Requisitos dos actos administrativos. Eficacia dos actos. Nulidade e anulabilidade. Garantías do procedemento. Tema 16.- Lei 39/2015 de 1 de outubro, do Procedemento Administrativo Común das Administracións Públicas: O procedemento administrativo: Iniciación, ordenación, instrución e finalización. Tema 17.- Lei 39/2015 de 1 de outubro, do Procedemento Administrativo Común das Administracións Públicas: Recursos administrativos. Tema 18.- Lei 40/2015, de 1 de outubro, de Réxime Xurídico do sector público: Responsabilidade patrimonial das administracións públicas. Funcionamento electrónico do sector público. Lei 31/1995 do 8 de novembro, de Prevención de riscos laborais: Dereitos e obrigacións dos traballadores en materia de seguridade e saúde no traballo. Tema 19.- Orzamentos xerais das corporacións locais: definición. Ámbito temporal. Contido do orzamento xeral. Estrutura dos estados de ingresos e gastos. Elaboración e aprobación. Tema 20.- Especialidade e limitación dos créditos. Temporalidade dos créditos. Modificación de créditos: clases e tramitación. Tema 21.- Execución e liquidación do orzamento. A conta xeral: contido e tramitación. Tema 22.- O control da xestión financeira en España: concepto, clases e competencias. A Intervención Xeral do Estado: organización e funcións. Tema 23.- O control interno da administración local. O control financeiro. Control externo. Tema 24.- A Lei xeral tributaria: disposicións xerais do ordenamento tributario. Os tributos: disposicións xerais. Os obrigados tributarios. A débeda tributaria. Tema 25.- A xestión tributaria: tributos municipais. Tema 26.- A contabilidade pública: réxime xurídico. Principios xerais. Competencias e funcións. Fins da contabilidade. Tema 27.- A función directiva nas administracións públicas. O “management” público. Selección, formación e reciclaxe do directivo público. Tema 28.- A planificación na xestión pública. Planificación estratéxica operativa. A análise de custos. A dirección por obxectivos e outras técnicas modernas de programación. A planificación dos recursos humanos na administración pública. Tema 29.- Lei orgánica 15/1999 do 13 de decembro, de Protección de datos de carácter persoal: Disposicións xerais. Principios da protección de datos. Dereitos das persoas. Tema 30.- A Comunidade Europea: Institución comunitaria e o seu funcionamento. As competencias da Comunidade. O marco de atribución concedidas polos tratados. Participación dos entes territoriais non estatais no proceso decisorio. Tendo coñecemento da convocatoria publicada no Boletín Oficial da Provincia número. de data././., para prover transitoriamente, como funcionario interino, un posto de traballo de técnico de xestión de secretaría do Concello de Brión, mediante o sistema de concurso-oposición, 1º) SOLICITO, tomar parte no devandito procedemento selectivo.2º) DECLARO, que son certos os datos consignados nesta solicitude e que reúno todos e cada un dos requisitos necesarios para o ingreso na función pública e as sinaladas na correspondente convocatoria e que me comprometo a prestar xuramento ou promesa de conformidade co Real decreto 707/1979, de 5 de abril.3º) DECLARO, non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas, nin ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparme na situación de inhabilitación absoluta ou especial para empregos ou cargos públicos por resolución xudicial, ou para o acceso á escala de administración xeral do persoal funcionario.4º) ACHEGO orixinal ou copia compulsada dos seguintes documentos:  DNI, NIE, ou pasaporte.  Declaración xurada de estar en posesión da titulación esixida na presente convocatoria.  Título CELGA 4 ou equivalente homologado.  Certificado de discapacidade (no seu caso), así como a solicitude de adaptación de tempos e medios.  Documentos acreditativos dos méritos a valorar no proceso de selección xunto a escrito de autobaremación detallada do aspirante con arranxo aos criterios de puntuación establecidos nas bases. Dita documentación deberá ir grampada, ordeada e numerada segundo a orde en que se citen os méritos de autobaremación. Aqueles méritos non acreditados non serán valorados.  Xustificante de ter efectuado o pagamento dos dereitos de exame, por importe de dezaseis (16) euros, segundo o establecido na ordenanza fiscal núm.6 reguladora da taxa por expedición de documentos administrativos. O ingreso realizarase na tesourería municipal ou mediante ingreso na conta xeral do Concello na entidade Abanca: ES14-2080-0327-4731-1000-0016. Lugar, data e sinatura. SR. ALCALDE DO CONCELLO DE BRIÓN. Brión, 8 de novembro de 2018 O alcalde José Luis García García